open-index/open-wikipedia-markdown huggingface dataset:
โอริงามิ

thumb|นกกระเรียนโอริงามิ
thumb|การพับนกกระเรียน

**โอริงามิ** ( จากคำว่า *โอริ* แปลว่า "การพับ" และ *กามิ* แปลว่า "กระดาษ") เป็นศิลปะในการพับกระดาษ เพื่อสร้างสรรค์รูปทรงหรือวัตถุต่าง ๆ ขึ้นมาจากการพับกระดาษ โดยทั่วไปการพับกระดาษจะเริ่มจากกระดาษแผ่นสี่เหลี่ยม ซึ่งอาจใช้สีเดียวกัน สีต่างกัน หรือกระดาษที่มีลวดลายต่าง ๆ และทำการพับทบไปจนเป็นรูปร่าง ซึ่งส่วนมากจะไม่มีการตัดกระดาษ สำหรับการประดิษฐ์ที่มีการตัดระหว่างการทำจะเรียกว่า คิริงามิ (切り紙) เชื่อกันว่าการทำโอริงามิมีมาตั้งแต่ยุคเอโดะ (ค.ศ. 1603–1867)

## เทคนิคการพับและวัสดุอุปกรณ์
### เทคนิคการพับ
thumb|ภาพสัญลักษณ์พื้นฐานในการพับโอริงามิ
หนังสือโอริงามิจำนวนมากจะเริ่มต้นด้วยการแนะนำภาพสัญลักษณ์และวิธีพับขั้นพื้นฐานเพื่อที่จะพับเป็นรูปร่างต่าง ๆ ในหนังสือ เช่น การพับภูเขา การพับหุบเขา การพับตลบหลัง การพับตลบใน การเปิดและพับ การพับหลุบจมกระดาษ การพับกลีบดอกไม้ โอริงามิบางพวกจำนวนมากจะเริ่มต้นด้วยขั้นพื้นฐานเฉพาะซึ่งมีชื่อเรียก เช่น พื้นฐานนก พื้นฐานกบ พื้นฐานปลา พื้นฐานระเบิดน้ำ ก่อนที่จะพับไปสู่รูปร่างขั้นสุดท้ายแบบต่าง ๆ กัน

### กระดาษโอริงามิ
โอริงามิต้องการความคงตัวของรอยพับ เพราะฉะนั้นกระดาษที่พับแล้วยังคงรอยพับอยู่สามารถนำมาพับโอริงามิได้ทั้งหมด

สำหรับกระดาษเฉพาะในการพับโอริงามิมีลักษณะพิเศษคือ บางและไม่ขาดง่าย ส่วนใหญ่จะเป็นกระดาษสี่เหลี่ยมจัตุรัสมีขนาดตั้งแต่ 2.5 เซนติเมตร จนถึง 25 เซนติเมตร มีหลากสีบรรจุในซอง ส่วนมากเป็นกระดาษที่ด้านหนึ่งเป็นสีอีกด้านนึงไม่มีสีคือเป็นสีขาว แต่ก็มีผู้ผลิตกระดาษที่มีสีทั้งสองด้านด้วย นอกจากนั้นก็ยังมีแบบที่พิมพ์ลวดลายสวยงาม กระดาษธนบัตรก็สามารถนำมาพับโอริงามิได้เช่นเดียวกัน

### อุปกรณ์เสริม
thumb|อุปกรณ์ช่วยในการพับ
การทำรอยพับที่เที่ยงตรงสามารถใช้อุปกรณ์เสริม เช่น คลิปหนีบกระดาษ แหนบ หรืออุปกรณ์เฉพาะ เพื่อช่วยในการพับ

## ดูเพิ่ม
* กระดาษ
* การพับกระดาษ
* นกกระดาษ
* เครื่องบินกระดาษ
* ซาดาโกะ ซาซากิ

## แหล่งข้อมูลอื่น
* ชมรมนักพับกระดาษไทย 
* OrigamiUSA องค์กรโอริงามิที่ใหญ่ที่สุดในสหรัฐอเมริกา
* British Origami Society องค์กรโอริงามิที่ประเทศอังกฤษ
* Gilad's Origami Page แหล่งข้อมูลโอริงามิแห่งใหญ่
* 3D Animated Origami  มีวิธีการพับกระดาษสำหรับผู้เริ่มต้นในรูปแบบภาพเคลื่อนไหว
* 
* ''Between the Folds'' ภาพยนตร์สารคดีเกี่ยวกับโอริงามิ

หมวดหมู่:การพับกระดาษ
หมวดหมู่:ประเทศญี่ปุ่น
หมวดหมู่:กิจกรรมเวลาว่าง
อัตราส่วนทางการเงิน

**อัตราส่วนทางการเงิน** (financial ratio) เป็นการนำตัวเลขที่อยู่ในงบการเงินมาหาอัตราส่วนเพื่อใช้ในการวิเคราะห์เปรียบเทียบกับกิจการอื่น หรือ เปรียบเทียบกับผลการดำเนินงานในอดีต ช่วยให้ผู้วิเคราะห์ประเมินผลการดำเนินงาน แนวโน้ม และความเสี่ยงของกิจการได้ดียิ่งขึ้น

## ตัวอย่างอัตราส่วนทางการเงิน
### อัตราส่วนสภาพคล่อง
* อัตราส่วนทุนหมุนเวียน (current ratio)
* อัตราส่วนทุนหมุนเวียนเร็ว (quick ratio)
* อัตราส่วนเงินสด (cash ratio)
* อัตราหมุนเวียนของลูกหนี้ (receivable turnover)
* ระยะเวลาเก็บหนี้ (collection period)
* อัตราหมุนเวียนของสินค้าคงเหลือ (inventory turnover)
* ระยะเวลาขายสินค้า (holding period)
* วงจรเงินสด (cash conversion cycle)
### อัตราส่วนประสิทธิภาพในการใช้สินทรัพย์
* อัตราหมุนเวียนของสินทรัพย์รวม (total asset turnover)
* อัตราหมุนเวียนของสินทรัพย์ถาวร (net fixed asset turnover)
* อัตราหมุนเวียนของส่วนของผู้ถือหุ้น (equity turnover)
### อัตราส่วนความสามารถในการทำกำไร
* อัตรากำไรขั้นต้น (gross profit margin)
* อัตรากำไรจากการดำเนินงาน (operating profit margin)
* อัตรากำไรสุทธิ (net profit margin)
* อัตราผลตอบแทนจากสินทรัพย์ทั้งหมด (return on assets : ROA)
* อัตราผลตอบแทนจากส่วนของผู้ถือหุ้น (return on equity : ROE)
### อัตราส่วนความสามารถในการชำระหนี้
* อัตราส่วนหนี้สินต่อสินทรัพย์ (debt to asset ratio)
* อัตราส่วนหนี้สินต่อส่วนของผู้ถือหุ้น (debt to equity ratio)
* อัตราส่วนความสามารถในการจ่ายดอกเบี้ย (interest coverage ratio)

## ดูเพิ่ม
* การวิเคราะห์ปัจจัยพื้นฐาน

หมวดหมู่:การเงิน
ฮิโระ มาชิมะ

**ฮิโระ มะชิมะ** () (เกิด 3 พฤษภาคม พ.ศ. 2520 ที่จังหวัดนางาโนะ ประเทศญี่ปุ่น) นักวาดการ์ตูนชาวญี่ปุ่น เป็นที่รู้จักในฐานะนักวาดการ์ตูนเรื่องเรฟ ผจญภัยเหนือโลก มี 35 เล่ม,เรื่องสั้นขยันเขียน มี 2 เล่ม,แฟรี่เทล มี 54 เล่ม(ปัจจุบัน) OVA 3 เล่ม The movie 1 เล่ม,ไดอารี่ของหมาพลู มี 4 เล่ม,monster Soul (มอนสเตอร์ โซล) มี 2 เล่ม,Monster Hunter Orage (มอนสเตอร์ฮันเตอร์) มี 4 เล่ม

## ผลงาน
### มังงะหลัก
* *[[เรฟ ผจญภัยเหนือโลก]]* (*[[โชเน็นแม็กกาซีน|โชเน็นแม็กกาซีนรายสัปดาห์]]*, ค.ศ. 1999–2005, 35 เล่ม)
** *Plue's Dog Diaries* (ค.ศ. 2002–2007)
* *[[มอนสเตอร์โซล]]* (*[[Comic BomBom]]*, ค.ศ. 2005–2007, 2 เล่ม)
* *[[แฟรี่เทล ศึกจอมเวทอภินิหาร]]* (*โชเน็นแม็กกาซีนรายสัปดาห์*, ค.ศ. 2006–2017, 63 เล่ม)
** *[[แฟรี่เทล ซีโร่]]* (*Monthly Fairy Tail Magazine*, ค.ศ. 2014–2015, 1 เล่ม)
** *[[ศึกจอมเวทอภินิหาร ภารกิจ 100 ปี]]* (*Magazine Pocket*, ค.ศ. 2018–ปัจจุบัน, 21 เล่ม) – นักเขียน/นักสร้างสตอรี่บอร์ด
* *[[มอนสเตอร์ฮันเตอร์ออเรนจ์]]* (*[[Monthly Shōnen Rival]]*, ค.ศ. 2008–2009, 4 เล่ม)
* *[[เอเดนส์ซีโร่]]* (*โชเน็นแม็กกาซีนรายสัปดาห์*, ค.ศ. 2018–2024, 33 เล่ม)
* *[[Mashima Hero's]]* (*โชเน็นแม็กกาซีนรายสัปดาห์*, ค.ศ. 2019, 1 เล่ม)
* *Gate of Nightmares* (*โชเน็นแม็กกาซีนรายสัปดาห์*, ค.ศ. 2022, 2 เล่ม) – ได้รับการยกย่องให้เป็นผู้สร้างดั้งเดิม
* *[[DEAD ROCK โรงเรียนจอมปีศาจ]]* (*[[โชเน็นแม็กกาซีนรายเดือน]]*, ค.ศ. 2023–ปัจจุบัน, 5 เล่ม)
### มังงะอื่น ๆ
* *[[Hiro Mashima's Playground]]* (ค.ศ. 2003, 2 เล่ม) – collection of one-shots:
### ผลงานอื่น ๆ
* *[[Sangokushi Taisen]]* – ภาพประกอบการ์ด
* *[[Respect Gundam]]* – การมีส่วนสนับสนุน
* *[[Bakemonogatari]]* – การ์ดจบ – เรื่องราวที่ห้า
* *Gate of Nightmares* –  การออกแบบตัวละคร
* *Rebecca to Kikai no Yōkan* – ผู้พัฒนาเกม
* *[[ฟาร์มาเกีย]]* –  การออกแบบตัวละคร

## อ้างอิง


หมวดหมู่:นักวาดการ์ตูนญี่ปุ่น
หมวดหมู่:ศิลปินมังงะ
หมวดหมู่:ศิลปินมังงะจากจังหวัดนางาโนะ
หมวดหมู่:บุคคลจากนางาโนะ
หมวดหมู่:เรฟ ผจญภัยเหนือโลก
หมวดหมู่:แฟรี่เทล
หมวดหมู่:เอเดนส์ซีโร่
การเขียนคำทับศัพท์ภาษาบาลี

**การเขียนคำทับศัพท์ภาษาบาลี** สำหรับใช้ในการเขียนอักษรไทยนั้นมีระบบที่ค่อนข้างชัดเจน อาจมีการพัฒนาอย่างต่อเนื่องเรื่อยมาตั้งแต่สมัยโบราณ ปัจจุบัน (พ.ศ. 2549) ราชบัณฑิตยสถานยังไม่ได้วางหลักเกณฑ์การทับศัพท์ภาษาบาลี แต่ในบรรดาชาวไทยที่รู้ภาษาบาลี จะยึดธรรมเนียมการทับศัพท์ที่สืบทอดต่อ ๆ กันมา จนอาจกล่าวได้ว่าเป็นมาตรฐานไปแล้ว

## การทับศัพท์ภาษาบาลี
การทับศัพท์ภาษาบาลีด้วยอักษรไทยนั้น อาจแตกต่างจากการทับศัพท์ภาษาอื่น ๆ เนื่องจากภาษาบาลีไม่มีอักษรเฉพาะ ดังนั้น การทับศัพท์ด้วยอักษรไทย จึงไม่อาจระบุได้ว่าทับศัพท์จากอักษรต้นแบบชนิดใด แต่ยึดถือจากเสียงเดิมเป็นหลัก โดยมีแบบแผนดังนี้

## พยัญชนะ
(พยัญชนะเดี่ยว ๆ เมื่อไม่มีสระมาประสม ถือว่าไม่มีเสียง จะเขียนพินทุใต้ตัวอักษรนั้น (แต่เพื่อความสะดวกในการเขียนอ่าน ในที่นี้จึงไม่ใส่พินทุ)

: ¹ ในการเขียนภาษาบาลีด้วยอักษรไทย ไม่นิยมเขียนเชิงของพยัญชนะ ญ และ ฐ

## สระ
: อ อา
: อิ อี
: อุ อู
: เอ โอ

## เครื่องหมาย
เครื่องหมายอื่น ๆ ที่ใช้ในการทับศัพท์ภาษาบาลีได้แก่
* **พินทุ** ใต้ตัวพยัญชนะ เมื่อพยัญชนะนั้นเป็นตัวสะกด หรือตัวกล้ำเสียง เช่น จกฺก (จัก-กะ) ในตำราเก่าอาจพบการใช้ทัณฑฆาตแทน
* **ยามักการ** เหนือตัวพยัญชนะ เมื่อพยัญชนะนั้นเป็นตัวกล้ำเสียง หรือตัวสะกดและกล้ำเสียงในเวลาเดียวกัน เช่น ส๎วาก (สะ-หฺวาก) ปัจจุบันนิยมใช้พินทุมากกว่าเพราะสะดวกในการป้อนข้อความ
* **นิคหิต** เหนือพยัญชนะ เพื่อให้ออกเสียงสระนาสิก (เหมือนมี งฺ สะกด) พบได้บนสระ อ อิ อุ เช่น ต๎วํ/ตฺวํ (ตะ-วัง), พุทฺธํ (พุท-ธัง)

## การทับศัพท์จากอักษรโรมัน
สำหรับภาษาบาลีที่เขียนด้วยอักษรโรมัน มีธรรมเนียมการทับศัพท์ ดังนี้

### พยัญชนะ

### สระ
: a ā
: i ī
: u ū
: e o

## ตัวอย่างการทับศัพท์

* Namo tassa bhagavato arahato sammāsambhuddhassa.
* นโม ตสฺส ภควโต อรหโต สมฺมาสมฺพุทฺธสฺส.

## การทับศัพท์แบบอื่น
สำหรับบุคคลทั่วไปที่ไม่ได้ศึกษาภาษาบาลี อาจประสบปัญหาในการอ่านภาษาบาลีอักษรไทย ที่ทับศัพท์ตามแบบข้างต้น ด้วยเหตุนี้ จึงนิยมใช้การทับศัพท์อย่างง่าย เพื่อความสะดวกในการอ่านสำหรับบุคคลทั่วไป โดยไม่ใช้พินทุ และเพิ่มวิสรรชนีย์

* Namo tassa bhagavato arahato sammāsambuddhassa.
* นะโม ตัสสะ ภะคะวะโต อะระหะโต สัมมาสัมพุทธัสสะ

## ดูเพิ่ม
* ภาษาบาลี

บาลี
หมวดหมู่:ภาษาบาลี
อัตราหมุนเวียนของสินค้าคงเหลือ

**อัตราหมุนเวียนของสินค้าคงเหลือ** คือ จำนวนครั้งที่กิจการสามารถขายสินค้าคงเหลือออกไปได้ คำนวณโดยใช้ต้นทุนขายหารด้วยสินค้าคงเหลือเฉลี่ย โดยที่สินค้าคงเหลือเฉลี่ย คือสินค้าคงเหลือต้นงวดบวกสินค้าคงเหลือปลายงวดหารด้วย 2 หากอัตราหมุนเวียนของสินค้าคงเหลือสูงหมายความว่ากิจการสามารถขายสินค้าได้เร็ว แต่หากอัตรานี้สูงเนื่องจากสินค้าคงเหลือน้อยเกินไปจนทำให้สินค้าไม่พอขายและต้องสูญเสียลูกค้าไปในที่สุด ดังนั้นจึงต้องมีการบริหารสินค้าคงเหลือไม่ให้มากหรือน้อยเกินไป
## สูตรการคำนวณ
 *อัตราหมุนเวียนของสินค้าคงเหลือ = ต้นทุนขาย / สินค้าคงเหลือเฉลี่ย*

โดยที่ สินค้าคงเหลือเฉลี่ยคำนวณได้จาก :

 *สินค้าคงเหลือเฉลี่ย = (สินค้าคงเหลือต้นงวด + สินค้าคงเหลือปลายงวด) / 2*

## ดูเพิ่ม
* อัตราส่วนทางการเงิน

หมวดหมู่:อัตราส่วนทางการเงิน
ฝากรักเอาไว้ในเพลง

**เพลงฝากรักเอาไว้ในเพลง** เป็นเพลงที่ประพันธ์คำร้องและทำนองโดยบุญช่วย กมลวาทิน ขับร้องโดย เติบ พันธ์งาม เมื่อ พ.ศ. 2484  และนำมาบันทึกเสียงอีกครั้งเมื่อ พ.ศ. 2509 โดยจินตนา สุขสถิตย์

## แหล่งข้อมูลอื่น
* ฟังเพลงฝากรักเอาไว้ในเพลง  (สมา สวยสด และ วงดุริยางค์ซิมโฟนีกรุงเทพ)
* ฟัง MIDI เพลงฝากรักเอาไว้ในเพลง

หมวดหมู่:เพลงลูกกรุง
ข้องจิต

**เพลงข้องจิต** เป็นเพลงร้องคู่ ชาย-หญิง ประพันธ์คำร้องโดยชอุ่ม ปัญจพรรค์ ประพันธ์ทำนองโดย อ.ป.ส. บรรเลงโดยวงดนตรีสุนทราภรณ์ ขับร้องโดยหม่อมราชวงศ์ถนัดศรี สวัสดิวัตน์ และพูลศรี เจริญพงษ์ (ขับร้องครั้งแรกโดยเอื้อ สุนทรสนาน และ พูลศรี เจริญพงษ์)

คำร้อง: ชอุ่ม ปัญจพรรค์
ทำนอง: อ.ป.ส. (ม.ล. ขาบ กุญชรฯ )

: (ชาย)
: รักเอยรักเคยชื่นเชยชูใจ
: บัดนี้รักห่างร้างไกลให้คนึง
: รักเป็นอย่างไรใฝ่ถึง
: ข้ายังคะนึงข้องจิตไม่วาย

:: (ชาย)
:: รักแรมร้างราจะพาใจนาง
:: ชื่นชืดจืดจางห่วงนางไม่หาย
:: ทิ้งให้ครวญคิด ข้องจิตเศร้าอยู่ไม่วาย
:: แม้รักกลายเหมือนพี่นี้ตายนะนาง

: (หญิง)
: ฟังถ้อยคำพร่ำฝากลมมา
: โอ้อนิจจาข้องจิตกลัวผิดใจจาง
: จิตน้องเฝ้าปองหนึ่งรักไม่ร้าง
: ใจน้องนางรักไม่จางไม่ห่างเลย

: (ชาย)
: รักเอยรักเคยชื่นเชยชูใจ
: บัดนี้รักห่างร้างไกลให้คนึง
: รักเป็นอย่างไรใฝ่ถึง
: ข้ายังคะนึงข้องจิตไม่วาย

:: (ชาย)
:: รักแรมร้างราจะพาใจนาง
:: ชื่นชืดจืดจางห่วงนางไม่หาย
:: ทิ้งให้ครวญคิด ข้องจิตเศร้าอยู่ไม่วาย
:: รักแรมใกลมิเคยสบายสักวัน

: (หญิง)
: ฟังถ้อยคำพร่ำฝากลมมา
: โอ้อนิจจาข้องจิตกลัวจิตเหหัน
: จิตน้องเฝ้าปองหนึ่งรักเท่านั้น
: ทุกคืนวันหวังชื่นใจไม่หน่ายเลย

## แหล่งข้อมูลอื่น
* ฟังเพลงข้องจิต (ยุรนันท์-สาธิยา) https://www.webcitation.org/query?id=1256599046747093&url=www.geocities.com/ladyjazz46/images/kongjit.html
* ฟัง MIDI เพลงข้องจิต

หมวดหมู่:เพลงลูกกรุง
สายชล

**เพลงสายชล** เป็นเพลงที่ต้นฉบับ ขับร้อง และประพันธ์คำร้องโดยจันทนีย์ อูนากูล ทำนองประพันธ์โดย ไชย ณ ศีลวันต์ (บุตรชายของนายเชาวน์ ณ ศีลวันต์)   เมื่อพ.ศ. 2522 แต่บันทึกเสียงและวางจำหน่ายในพ.ศ. 2524 ในอัลบั้มชื่อชุด “สายชล” (อีเอ็มไอ) ซึ่งได้รับแผ่นเสียงทองคำพระราชทาน ในฐานะอัลบั้มที่ทำยอดขายสูงสุดประจำปี พ.ศ. 2525 

เพลงสายชล มีผู้นำไปบันทึกเสียงทั้งร้องและบรรเลงทั้งหมด 20 เวอร์ชัน รวมทั้งจันทนีย์ อูนากูลที่นำมาร้องบันทึกเสียงใหม่ในอัลบั้มชุด "คิดถึงบ้างไหม?" พ.ศ. 2548 และชุด "Memories" พ.ศ. 2551http://www.chantanee-p.com/chantane/song_saichon.php  ด้วย

คำร้อง: จันทนีย์ (อูนากูล) พงศ์ประยูร

ทำนอง: ไชย ณ ศีลวันต์

:เหม่อมองดูสายน้ำวน
:เหม่อมองสายชลช่างไหลริน 
:เหม่อมองดูนกผกผินบินลับไป
:ยามเหงาเราถอนใจ
:บินไป ไม่กลับมา  
::เปล่าเปลี่ยวจริงหนอหัวใจ
::อยากจะรักใครเศร้าใจทุกครา 
::หมดแรงกำลังอ่อนล้าและหลงทาง 
::เจ็บนั้นยังเจ็บมิจาง 
::อ้างว้าง..ดังสายชล 
 
:แม้ใจจะเจ็บเก็บมาคิด ๆ 
:อดีตยังงามล้ำล้น 
:มิเคยลืมภาพเราสองคน 
:มิเคยลืมยังหลอกลวงตน 
 
:: + มิเคย...ลืมว่าเคยรักเธอ..สายชล
::หลั่งรินไหลวนมาพานพบเจอ 
::เหตุการณ์ผ่านไป ยังเผลอพะวงทุกวัน 
::อกเอ๋ย...ขมขื่นตื้นตัน
::จากกันหรือฝันไป
 
:(ซ้ำจาก + จนจบเพลง)
## อ้างอิง
* เว็บทางการ ของจันทนีย์ (อูนากูล) พงศ์ประยูร 

## แหล่งข้อมูลอื่น
* เว็บทางการ ผลงานเพลง และวรรณกรรม ของจันทนีย์ (อูนากูล) พงศ์ประยูร 
*  เนื้อร้องเพลงสายชล  
* ฟังเพลงสายชล 
* ฟัง MIDI เพลงสายชล
* Memories : ความทรงจำที่แสนไพเราะของ "จันทนีย์ (อูนากูล)"

หมวดหมู่:เพลงลูกกรุง
สายทิพย์

**เพลงสายทิพย์**  เป็นเพลงที่ประพันธ์คำร้อง โดยแพทย์หญิง ปานทิพย์ (โลจายะ) วิริยะพานิช กุมารแพทย์ อดีต รองผู้อำนวยการ โรงพยาบาล กรุงเทพคริสเตียน ทำนอง โดย ดร. สายสุรี จุติกุล นักวิชาการด้านสิทธิสตรีและเด็ก ชื่อเพลงสายทิพย์นี้มีที่มาจากชื่อของผู้แต่ง ทั้งสองท่าน เพลงนี้แต่งเมื่อท่านทั้งสองกำลังศึกษาที่โรงเรียนวัฒนาวิทยาลัย เมื่อพ.ศ. 2490

คำร้อง:  

พญ.ปานทิพย์ (โลจายะ) วิริยะพานิช  

ทำนอง:  

ดร.สายสุรี จุติกุล  

:แสงดาวสวยพราวดูเด่น 
:เล็งเห็นเหมือนตาของเธอ
:เฝ้าเผลอหัวใจละเมอรำพัน 

::แสงเดือนเหมือนเตือนใจเศร้า 
::โอ้เรารักเร้าดวงใจ
::คอยไปถึงตัวแสนไกลรักมั่น 

:จากเธอไปแล้วใจหาย 
:ดวงใจยังคิดถึงสายสัมพันธ์ 
:
:รักมั่นมิวายคลายจาง 

::ขอเดือนช่วยเตือนเธอมั่น
::ใฝ่ฝันถึงเธอทุกวัน 
::มองจันทร์นึกความสัมพันธ์ครั้งก่อน 

:จากเธอไปแล้วใจหาย 
:ดวงใจยังคิดถึงสายสัมพันธ์ 
:
:รักมั่นมิวายคลายจาง 

::ขอเดือนช่วยเตือนเธอมั่น
::ใฝ่ฝันถึงเธอทุกวัน 
::มองจันทร์นึกความสัมพันธ์ครั้งก่อน

## แหล่งข้อมูลอื่น
* ฟังเพลงสายทิพย์ (รำไพ บุญศิริธรรม)
* ฟัง MIDI เพลงสายทิพย์

หมวดหมู่:เพลงลูกกรุง

เพลงสายทิพย์ประพันธ์คำร้องโดย พ.ญ.ปานทิพย์ (โลจายะ) วิริยะพานิช ประพันธ์ทำนองโดย ดร.สายสุรี จุติกุล ตรวจสอบข้อมูลที่ถูกต้องได้จากโรงเรียนวัฒนาวิทยาลัย
สีชัง (เพลง)

:*สำหรับความหมายอื่นของ สีชัง ดูที่ [[สีชัง (แก้ความกำกวม)]]*

**เพลงสีชัง**  เป็นเพลงที่นำเนื้อร้องมาจากบทละคอนร้องเรื่อง **"[[พระร่วง (พระราชนิพนธ์ในรัชกาลที่ 6)|พระร่วง]]"** หรือ "ขอมดำดิน" บทพระราชนิพนธ์ในพระบาทสมเด็จพระมงกุฎเกล้าเจ้าอยู่หัว เมื่อ พ.ศ. 2457 เมื่อครั้งเสด็จพระราชดำเนินไปทอดพระเนตรการซ้อมรบของกองทัพเรือที่สัตหีบ ได้พระราชนิพนธ์ “กาพย์เห่เรือยุคใหม่” พระราชทานแก่หนังสือสมุทรสาร  ซึ่งเป็นวรรณคดีปลุกใจให้รักชาติ สง่า อารัมภีร อัญเชิญมาใส่ทำนองเพลง บรรเลงโดยวงสุนทราภรณ์ ขับร้องครั้งแรกโดยหม่อมราชวงศ์ถนัดศรี สวัสดิวัตน์

## ศิลปินที่เคยขับร้องเพลงนี้
* **ชรัมภ์ เทพชัย** จากอัลบั้ม เพลงไทยยอดนิยม แผ่นเลเซอร์ดิสก์ ชุดที่ 8 (พ.ศ. 2535) และอัลบั้ม รักจากดวงใจ ชรัมภ์ เทพชัย
* **[[วัชระ ปานเอี่ยม]]** จากอัลบั้ม ยามรัก 2 (พ.ศ. 2547) 
* **[[กิตติคุณ เชียรสงค์]]**
* **[[สุทธิพงษ์ วัฒนจัง]]**
* นคร มีโชคชัย

## แหล่งข้อมูลอื่น
* ฟังเพลงสีชัง  (ม.ร.ว. ถนัดศรี สวัสดิวัตน์)
* ฟัง MIDI เพลงสีชัง http://music.forthai.com/lyric/?sid=3274

หมวดหมู่:พระราชนิพนธ์ในรัชกาลที่ 6 
หมวดหมู่:เพลงลูกกรุง
แผ่นดินของเรา (เพลง)

**เพลงแผ่นดินของเรา** เป็นเพลงปลุกใจเพลงหนึ่งของประเทศไทย โดยนำเพลง The Exodus Song (This Land is Mine) ของ Pat Boone ซึ่งเป็นเพลงประกอบภาพยนตร์เรื่อง Exodus ที่ออกฉายปี ค.ศ. 1960 มาประพันธ์เนื้อร้องภาษาไทยโดยสุรพล โทณะวณิก ศิลปินแห่งชาติ สาขาศิลปะการแสดง (ผู้ประพันธ์เพลงไทยสากล) พ.ศ. 2540 มีเนื้อหาเตือนจิตสำนึกของประชาชนชาวไทย ให้ระลึกถึงความสำคัญของแผ่นดินไทยที่จะต้องปกป้องรักษาด้วยชีวิต

ปัจจุบันมีการทำเพลงแผ่นดินของเราออกมาทั้งหมด 4 เวอร์ชั่น ดังนี้

* เวอร์ชั่นแรก ขับร้องโดย มีศักดิ์ นาครัตน์ ไม่ระบุปีที่เผยแพร่ โดยเป็น 1 ใน 4 เพลงที่ถูกบันทึกในแผ่นเสียงขนาด 7 นิ้ว ชุด "สดุดีมหาราชา" ของห้างแผ่นเสียงทองคำ หมายเลขแผ่น SRT 016
* เวอร์ชั่นที่ 2 ขับร้องโดย สุเทพ วงศ์กำแหง ศิลปินแห่งชาติ สาขาศิลปะการแสดง (เพลงไทยสากล-ขับร้อง) พ.ศ. 2533 เรียบเรียงโดย ศรายุทธ สุปัญโญ เผยแพร่เมื่อปี พ.ศ. 2531 ในอัลบั้ม "สุเทพ วงศ์กำแหง ใจประสานใจ ๒" สังกัดนิธิทัศน์ โปรโมชั่น
* เวอร์ชั่นที่ 3 ขับร้องโดย เรือตรี สันติ ลุนเผ่ ศิลปินแห่งชาติ สาขาศิลปะการแสดง (ดนตรีสากล) พ.ศ. 2558 ไม่ระบุปีที่เผยแพร่
* เวอร์ชั่นที่ 4 ขับร้องโดย กรกันต์ สุทธิโกเศศ เรียบเรียงโดย ณัฐพงษ์ พันธุ์เพ็ชร์ จัดทำโดยเวิร์คพอยท์ เอ็นเทอร์เทนเมนท์ เผยแพร่เมื่อวันที่ 24 กรกฎาคม พ.ศ. 2568

## ประวัติ
เพลงแผ่นดินของเราฉบับที่สุรพลประพันธ์นั้น ประพันธ์ในช่วงประมาณปี พ.ศ. 2513–2518 ซึ่งเป็นช่วงที่เกิดความขัดแย้งของประชาชนภายในประเทศไทย โดยมีกลุ่มนิสิตและนักศึกษาที่มีอุดมการณ์ต่อต้านการปกครองของรัฐบาลทหารที่นำโดยจอมพลถนอม กิตติขจร นายกรัฐมนตรีในขณะนั้น และถูกปราบปรามจากภาครัฐ ได้ "หนีเข้าป่า" ไปเป็นแนวร่วมกับพรรคคอมมิวนิสต์แห่งประเทศไทย และก่อการกำเริบคอมมิวนิสต์ จนถูกรัฐบาลทหารในขณะนั้นส่งทหารและตำรวจเข้าปราบปราม เหตุการณ์ดังกล่าวทำให้มีประชาชนเสียชีวิตและบาดเจ็บเป็นจำนวนมาก ก่อนที่สถานการณ์จะคลี่คลายและยุติลงด้วยนโยบายการต่างประเทศและการปรองดองให้ผู้หลงผิดเข้ามาร่วมพัฒนาบ้านเมืองตามคำสั่งสำนักนายกรัฐมนตรีที่ 66/2523 ที่ออกโดยพลเอก เปรม ติณสูลานนท์ นายกรัฐมนตรีในขณะนั้น โดยระหว่างการเข้าปราบปราม ทั้งฝ่ายรัฐบาล และฝ่ายคอมมิวนิสต์ได้ทำเพลงปลุกใจเผยแพร่ทางวิทยุกระจายเสียง ซึ่งเป็นสื่อที่หาง่าย และเข้าถึงประชาชนมากที่สุด

ต่อมาในช่วงวิกฤตการณ์ชายแดนไทย–กัมพูชา พ.ศ. 2568 มีการนำเพลงแผ่นดินของเรามาใช้อีก 2 ครั้ง โดยครั้งแรกเมื่อวันที่ 6 มิถุนายน กองทัพบกไทยได้จัดทำมิวสิกวิดีโอตัวใหม่ประกอบเพลงแผ่นดินของเราเวอร์ชั่นที่ขับร้องโดยสันติ เพื่อเน้นย้ำให้ประชาชนปกป้องเอกราชและอธิปไตยของประเทศเพื่อส่งต่อไปยังรุ่นต่อไปว่า "เอกราชและอธิปไตย" จะไม่เป็นเพียงถ้อยคำ แต่จะเป็นพลังที่ปลุกหัวใจของประชาชนชาวไทยทุกคน และครั้งที่ 2 เมื่อวันที่ 24 กรกฎาคม ซึ่งเป็นวันที่เกิดเหตุปะทะไทย–กัมพูชาขึ้น กองทัพไทย ร่วมกับ วิทยาลัยป้องกันราชอาณาจักร (วปอ.) และบริษัท เวิร์คพอยท์ เอ็นเทอร์เทนเมนท์ จำกัด (มหาชน) ได้จัดทำเพลงมิวสิกวิดีโอแผ่นดินของเราเวอร์ชั่นใหม่ที่ขับร้องโดย กรกันต์ สุทธิโกเศศ เพื่อร่วมส่งกำลังใจให้ทหารที่ไปปฏิบัติหน้าที่ในเหตุปะทะข้างต้น โดยเวอร์ชั่นนี้ได้มีการเพิ่มเนื้อร้องในท่อนสุดท้ายเล็กน้อยว่า "หวงแหนแผ่นดิน"

## อ้างอิง

หมวดหมู่:เพลงปลุกใจ
หมวดหมู่:เพลงปลุกใจของไทย
หมวดหมู่:เพลงในคริสต์ทศวรรษ 1970
แขวงพงสาลี

**พงสาลี** (, *ผ้งสาลี*) เป็นแขวงที่อยู่ทางเหนือสุดของประเทศลาวโดยมีพงสาลีเป็นเมืองหลัก พงสาลีตั้งอยู่ระหว่างมณฑลยูนนาน (ประเทศจีน) กับจังหวัดเดี่ยนเบียนของประเทศเวียดนาม ในอดีต วัฒนธรรมในบริเวณนี้ได้รับอิทธิพลจากประเทศจีนอย่างมาก

## ที่ตั้ง
* **ทิศเหนือ** ติดกับเมืองผูเอ่อร์ มณฑลยูนนาน ประเทศจีน
* **ทิศตะวันออก** ติดกับจังหวัดเดี่ยนเบียน ประเทศเวียดนาม
* **ทิศใต้** ติดกับแขวงหลวงพระบางและแขวงอุดมไซ
* **ทิศตะวันตก** ติดกับอำเภอเมืองล้า เขตปกครองตนเองชนชาติไท สิบสองปันนา ประเทศจีน

## ประวัติ
พงสาลีเป็นดินแดนของลาวที่ติดกับประเทศจีนและเวียดนาม จึงเป็นพื้นที่ยุทธศาสตร์ที่ถูกหัวเมืองใหญ่ทั้งหลายเข้ามายึดครองในอดีต ในปัจจุบันพงสาลีเป็นเมืองหลักของแขวง มีประชากร 167,181 คน ตัวเมืองตั้งอยู่บนภูเขาสูง 1,400 เมตร ในเขตเขาภูฟ้า ทำให้อากาศเย็นสบายตลอดปี และเนื่องจากตั้งอยู่ในชัยภูมิอันเป็นจุดยุทธศาสตร์สำคัญ คืออยู่ตรงกึ่งกลางระหว่างจีนกับเวียดนาม ฝรั่งเศสจึงให้ความสำคัญกับพื้นที่แถบนี้มากถึงกับสั่งการให้ตั้งค่ายกองทหารรักษาการณ์ขึ้น ดังมีร่องรอยของสถาปัตยกรรมแบบฝรั่งเศสปรากฏให้เห็นตามซอยต่าง ๆ แม้จะถูกอาคารพาณิชย์ของจีนที่เน้นประโยชน์ใช้สอยบดบังไปส่วนใหญ่

ตามบันทึกกล่าวไว้ว่า ในอดีตพงสาลีมีฐานะเป็นหนึ่งในเมืองของชาวไทลื้อในแคว้นสิบสองปันนาของจีน แต่ฝรั่งเศสได้แย่งมาจากจีนในสนธิสัญญาที่ทำขึ้นเมื่อ พ.ศ. 2438 ต่อมาเมื่อตกเป็นของลาว จึงกลายเป็นแขวงที่มีความหลากหลายทางเชื้อชาติมากที่สุดแขวงหนึ่ง มีทั้งชาวม้ง อาข่า เย้า และไทเผ่าต่าง ๆ รวมถึงชาวเวียดนามและจีน เนื่องจากรัฐบาลลาวมีนโยบายที่จะสร้างเอกภาพในความหลากหลาย จึงได้รวมชนกลุ่มน้อยถึง 23 เผ่าเข้าด้วยกัน

## การปกครอง
แขวงพงสาลีประกอบด้วยเมืองต่าง ๆ ดังต่อไปนี้

## สถานที่ท่องเที่ยว
* พิพิธภัณฑ์ชนเผ่า
* ตลาดเช้า
* ยอดภูฟ้าและพระธาตุภูฟ้า

## อ้างอิง

### บรรณานุกรม
* 
* 
* 
* 
*

;ภาษา
* Kingsadā, Thō̜ngphet, and Tadahiko Shintani. 1999. *Basic Vocabularies of the Languages Spoken in Phongxaly, Lao P.D.R.* Tokyo: Institute for the Study of Languages and Cultures of Asia and Africa (ILCAA).
* Shintani, Tadahiko, Ryuichi Kosaka, and Takashi Kato. 2001. *Linguistic Survey of Phongxaly, Lao P.D.R.* Tokyo: Institute for the Study of Languages and Cultures of Asia and Africa (ILCAA).
* Kato, Takashi. 2008. *Linguistic Survey of Tibeto-Burman languages in Lao P.D.R.* Tokyo: Institute for the Study of Languages and Cultures of Asia and Africa (ILCAA).


พงสาลี
แขวงสาละวัน

**สาละวัน** () เป็นหนึ่งในแขวงของประเทศลาว ตั้งอยู่บริเวณที่ราบสูงทางตอนใต้ของประเทศ เป็นแขวงหนึ่ง​ที่มีวัฒนธรรม​หลากหลาย ชื่อของแขวงสาละวันมาจากบริเวณที่ตั้งเมืองสาละวันมีต้นรังเป็นจำนวนมาก ต้นรังในภาษาบาลีเรียกว่า *สาละ* ส่วนคำว่า *วัน* แปลว่าป่าไม้ ดังนั้นคำว่า *สาละวัน* จึงหมายความว่า "ดินแดนแห่งป่าไม้รัง"

## อาณาเขตติดต่อ
* ทิศเหนือ​ ติดต่อกับ​แขวงสุวรรณเขต
* ทิศตะวันออก​ ติดต่อกับประเทศ​เวียดนาม
* ทิศใต้​ ติดต่อกับแขวงเซกอง​​และแขวงจำปาศักดิ์
* ทิศตะวันตก​ ติดต่อกับ​ประเทศ​ไทย

## การแบ่งเขตการปกครอง

## ภูมิประเทศ
แขวงสาละวันมีพื้นที่ทั้งหมด 10,691 ตร.กม. ภูมิประเทศแบ่งออกเป็น 3 ส่วน ได้แก่

* **เขตภูเขา** (เมืองตะโอ้ยและสะม้วย) คิดเป็นร้อยละ 40 ของเนื้อที่แขวง พื้นที่ค่อย ๆ ลาดชัน จึงเหมาะสมแก่การปลูกไม้อุตสาหกรรม ไม้ผล กาแฟ และเลี้ยงสัตว์ใหญ่
* **เขตที่สูง** (เมืองเหล่างาม) คิดเป็นร้อยละ 20 ของพื้นที่แขวง เหมาะสำหรับการปลูกกาแฟ เร่ว (หมากแหน่ง) กล้วย ถั่วดิน ถั่วเหลือง มะเดื่อ ผักเมืองหนาว ฝ้าย และไม้ผล
* **เขตที่ราบ** (เมืองสาละวัน เมืองวาปี เมืองตุ้มลาน เมืองคงเซโดน และเมืองละคอนเพ็ง) คิดเป็นร้อยละ 40 ของพื้นที่แขวง เป็นทุ่งกว้าง อุดมสมบูรณ์เหมาะแก่การปลูกข้าว พืชตระกูลถั่ว ประมง

## สถานที่ท่องเที่ยว
* สวนอุทยานแห่งชาติเชียงทอง
* หมู่บ้านกะตัง
* หมู่บ้านตะโอย 
* บึงจระเข้
* น้ำตกตาดเลาะเบี่ง
* น้ำตกตาดเทวดา
* น้ำตกเซเซด
* อุทยานภูผาสุข


สาละวัน
แขวงเชียงขวาง

**เชียงขวาง** หรือ **เซียงขวง** ( สะกด *เซียงขวาง* อ่าน *เซียงขฺวาง*) เป็นหนึ่งในแขวงของประเทศลาว ตั้งอยู่ทางตะวันออกเฉียงเหนือของประเทศ ติดกับประเทศเวียดนาม ความสูงเฉลี่ยจากระดับน้ำทะเลปานกลางประมาณ 1,200 เมตร เมืองเอกเดิมคือเมืองคูน แต่ด้วยสภาพความเสียหายอย่างรุนแรงจากสงครามเวียดนาม จึงย้ายเมืองเอกมาเป็นเมืองโพนสวรรค์ในปัจจุบัน

ในสมัยโบราณ เมืองนี้รู้จักกันในชื่อว่าเมืองพวน ผู้ที่อยู่อาศัยอยู่ที่นั่น หรืออพยพไปอยู่ที่อื่นเรียกว่า ชาวไทพวน และบริเวณนี้ยังมีทุ่งไหหิน อีกด้วย

## ที่ตั้ง
* **ทิศเหนือ** ติดกับแขวงหัวพัน 
* **ทิศตะวันออก** ติดกับประเทศเวียดนาม
* **ทิศใต้** ติดกับแขวงบอลิคำไซ และ แขวงไชยสมบูรณ์
* **ทิศตะวันตก** ติดกับแขวงหลวงพระบาง

## ประวัติ
### ยุคล้านช้าง

### ยุคสงครามเวียดนาม
ใน พ.ศ. 2513 แขวงเชียงขวางเคยเป็นสมรภูมิรบอันดุเดือดนับครั้งไม่ถ้วน ในยุคสงครามเวียดนามหรือสงครามอินโดจีน เนื่องจากเชียงขวางคือหนึ่งในจุดยุทธศาสตร์สำคัญแห่งหนึ่งของประเทศลาว ด้วยชัยภูมิที่ตั้งอยู่ทางตะวันออกเฉียงเหนือของประเทศ อยู่ห่างจากนครหลวงเวียงจันทน์ราว 400 กิโลเมตร และหากเดินทางจากเมืองโพนสะหวันซึ่งเป็นเมืองเอกของเชียงขวางในปัจจุบัน ข้ามเทือกเขาอันสลับซับซ้อนบนทางหลวงหมายเลข 7 ไปสุดชายแดนทางตอนเหนือของประเทศเวียดนาม ที่ด่านน้ำกลั่น จะกินระยะทางเพียง 130 กิโลเมตรเท่านั้น จึงไม่น่าแปลกที่ในช่วงสงครามอินโดจีน บริเวณนี้เคยใช้เป็นเส้นทางส่งกำลังบำรุงรวมทั้งอาวุธยุทโธปกรณ์ต่าง ๆ จากประเทศเวียดนามเหนือ สู่ขบวนการปะเทดลาวที่เป็นพันธมิตรต่อกัน โดยถูกเรียกขานว่า "เส้นทางโฮจิมินห์"

ด้วยชัยภูมิดังกล่าว ขบวนการปะเทดลาวจึงได้จัดตั้งกองบัญชาการใหญ่ขึ้นที่นี่ เป็นเหตุให้ในช่วงเวลานั้น กองทัพอากาศสหรัฐอเมริกาได้ส่งเครื่องบินทิ้งระเบิด บี 52 เข้ามาทิ้งระเบิดปูพรมเพื่อทำลายล้างขบวนการปะเทดลาว ทำให้บ้านเมืองราษฎรหลายร้อยหลัง ตลอดจนวัดวาอารามถูกทำลายแทบทั้งหมด ส่งผลให้ราษฎรและทหารฝ่ายขบวนการปะเทดลาวต้องอพยพเข้าไปอยู่ตามถ้ำและหุบเขาทั่วไปในแขวงเชียงขวางและพื้นที่ใกล้เคียง

### ปัจจุบัน
ในปัจจุบัน สภาพของซากปรักหักพังจากพิษภัยของสงครามยังคงมีร่องรอยให้เห็นอยู่โดยทั่วไปในเมืองคูน ซึ่งเป็นเมืองเอกเดิมของแขวงเชียงขวาง โดยซากปรักหักพังบางแห่ง ทางรัฐบาลลาวได้อนุรักษ์เอาไว้ให้คนรุ่นหลังได้เห็นถึงความเลวร้ายของสงครามที่เกิดขึ้นเมื่อในอดีต ทั้งร่องรอยของหลุมระเบิดขนาดใหญ่ยังคงมีให้เห็นกันอยู่ทั่วไป ปัจจุบันหลุมระเบิดบางส่วนถูกดัดแปลงให้เป็นบ่อเลี้ยงปลาในนาข้าว ส่วนเศษซากของลูกระเบิดก็ได้ถูกนำมาดัดแปลงเป็นสิ่งของเครื่องใช้ต่าง ๆ เช่น รั้วบ้าน เสาบ้าน รางข้าวหมู ที่นั่งเล่น เป็นต้น

แม้จะผ่านภาวะสงครามอันเลวร้ายมาไม่นานนัก แต่เมืองเชียงขวางในปัจจุบันก็เริ่มฟื้นตัวเรื่อย ๆ อย่างค่อยเป็นค่อยไป และผสมผสานสิ่งต่าง ๆ ที่เกิดขึ้นในอดีตมาปรับใช้ในชีวิตประจำวัน พร้อมกับการสร้างเมืองโพนสะหวันทดแทนเมืองคูนที่ถูกทำลายลงด้วยพิษสงคราม

## การแบ่งเขตการปกครอง

ส่วนเลข 908 คือเมืองท่าโทมในแขวงเชียงขวางในอดีต ทั้งนี้ในปัจจุบันเมืองท่าโทม เป็นเมืองของแขวงไชยสมบูรณ์ ปัจจุบันใช้รหัส 1805

## สภาพแวดล้อม
ปัจจุบันสภาพแวดล้อมในแขวงเชียงขวางได้เกิดการเปลี่ยนแปลง สืบเนื่องมาจากการทำเหมืองแร่และการตัดไม้ทำลายป่า ทำให้ฝนไม่ตกต้องตามฤดูกาล และหน้าร้อนก็มีอากาศร้อนกว่าปกติ แม้ทางรัฐบาลจะพยายามแก้ไขปัญหา แต่ปัญหาดังกล่าวก็มิได้ลดน้อยลงไป

## อ้างอิง

## แหล่งข้อมูลอื่น
*  แขวงเชียงขวางแขวงเชียงขวางประเทศลาว


เชียงขวาง
หมวดหมู่:เชียง
แขวงเซกอง

**เซกอง** () เป็นหนึ่งในแขวงของประเทศลาว ตั้งอยู่ทางภาคใต้ของประเทศลาว​ที่ตั้งภูมิสัณฐานเป็น และ ที่ราบเป็นส่วนใหญ่ ประชากรส่วนใหญ่ของแขวงนี้เป็นชนเผ่าลาวเทิง ลาวลุ่มและเผ่าอื่นๆมากมาย ประกอบมี 04 เมือง​ ทางทิศเหนือ​ ติดกับ แขวงสาละวัน​ ทิศตะวันตกติดกับ แขวงจำปา​ศักดิ์ และ ทิศ​ใต้ต่อกับ แขวงอัตตะปือ ทิศตะวันออก​ ติดกับเวียดนาม​

แขวงเซกองแยกออกมาจากแขวงสาละวันและแขวงจำปาศักดิ์ในปี พ.ศ. 2526 ชื่อของแขวงตั้งตามชื่อแม่น้ำกอง (เซกอง) ที่ไหลผ่านพื้นที่

## การแบ่งเขตการปกครอง
แขวงเซกองประกอบด้วยเมืองต่าง ๆ ดังต่อไปนี้

## ลักษณะภูมิสัณฐาน

## สถานที่ท่องเที่ยว
* น้ำตกเซกะตาม 
* น้ำตกหมอกจันทน์ 
* น้ำตกตาดแฝก 
* ศูนย์ศิลปาชีพแม่บ้าน 
* หมู่บ้านชาวเผ่าอาลัก 
* หมู่บ้านชาวเผ่าย่าเฮิน 
* ภูหลวง

## การเดินทาง
จากกรุงเทพมหานคร สามารถเลือกเข้าที่ด่านตรวจคนเข้าเมืองจังหวัดมุกดาหาร หรือที่ด่านช่องเม็ก จังหวัดอุบลราชธานี ก็ได้ แต่ส่วนใหญ่นิยมเข้าทางช่องเม็ก แล้วนั่งรถโดยสารหรือรถแท็กซี่ต่อไปยังเมืองปากเซ แขวงจำปาศักดิ์ และต่อรถโดยสารที่สถานีขนส่งเมืองปากเซ โดยสามารถเลือกรถสายปากเซ-แขวงเซกอง หรือสายปากเซ-แขวงอัตตะปือก็ได้ เพราะเป็นเส้นทางเดียวกัน ใช้เวลาประมาณ 7 ชั่วโมง แต่ถ้าเลือกไปด่านจังหวัดมุกดาหารเพื่อไปต่อรถที่สถานีขนส่งประจำแขวงสุวรรณเขตมายังแขวงเซกอง ต้องรอขึ้นรถโดยสารที่วิ่งมาจากเวียงจันทน์ไปอัตตะปือเท่านั้น และต้องลงที่เซกอง


เซกอง
เว็บมิน

**เว็บมิน** () เป็นเว็บแอปพลิเคชันที่ช่วยในการจัดการระบบในระบบปฏิบัติการต่าง ๆ ในตระกูลยูนิกซ์ โดยการใช้จะทำผ่านเว็บเบราว์เซอร์เช่น Internet Explorer Google Chrome Mozilla Firefox

ส่วนใหญ่ของเว็บมินพัฒนาด้วยภาษาเพิร์ล และทำงานร่วมกับเว็บเซิร์ฟเวอร์ มักใช้ TCP พอร์ตหมายเลข 10000 ในการติดต่อ และสามารถใช้โพรโทคอล SSL ถ้ามีโปรแกรม OpenSSL ติดตั้งไว้แล้ว

โครงสร้างภายในเป็นลักษณะโมดูล ซึ่งมีส่วนติดต่อไปยังไฟล์เก็บการตั้งค่าและอีกส่วนไปยังเซิร์ฟเวอร์เว็บมิน โครงสร้างนี้มีความยืดหยุ่น ผู้ที่สนใจสามารถเพิ่มเติมขีดความสามารถใหม่ โดยการเขียนส่วนเสริมเพิ่มเองได้

เว็บมินยังยอมให้ควบคุมเครื่องหลายเครื่องพร้อมกัน

เว็บมินเป็นเว็บโปรแกรมที่เผยแพร่โดยใช้สัญญาอนุญาตแบบ BSD license ผู้พัฒนาหลักคือ เจมี แคเมรอน (Jamie Cameron) ชาวออสเตรเลีย เว็บมินมีโครงการพี่น้องที่ชื่อ ยูสเซอร์มิน (Usermin) สำหรับควบคุมงานทั่วไปที่ไม่เพียงแค่งานบริหารระบบ

## แหล่งข้อมูลอื่น
* webmin.com

หมวดหมู่:ซอฟต์แวร์บนยูนิกซ์
หมวดหมู่:ซอฟต์แวร์เสรี
สีชัง (แก้ความกำกวม)

**สีชัง** อาจหมายถึง

*เกาะสีชัง จังหวัดชลบุรี
*อำเภอเกาะสีชัง จังหวัดชลบุรี
*เรือหลวงสีชัง เรือรบของกองทัพเรือไทย
*เพลงสีชัง เพลงไทยสากล ขับร้องโดยหม่อมราชวงศ์ถนัดศรี สวัสดิวัฒน์
ข้าวสาลี

**ข้าวสาลี** (*Triticum* spp.)  เป็นพืชจำพวกธัญพืช ปลูกมากในแถบประเทศตะวันออกกลาง เหนือเส้นศูนย์สูตร หรือในเขตอบอุ่น หรือเขตหนาวบางเขต
เมล็ดข้าวสาลีจะมีแป้งเป็นส่วนประกอบอยู่ประมาณ 70% และมีแร่ธาตุอื่น ๆ อีกเป็นองค์ประกอบ 30% ต้นข้าวสาลีประกอบไปด้วยธาตุอาหารมากกว่า 100 ชนิด ซึ่งรวมทั้งแร่ธาตุหลัก ๆ ที่ร่างกายต้องการทุกตัว แร่ธาตุรองที่ร่างกายต้องการในปริมาณเล็กน้อย วิตามินในกลุ่มบีคอมเพล็กซ์ครบถ้วน นอกจากนี้ยังเป็นหนึ่งในเรื่องของแหล่งโปร – วิตามินเอ ที่สูงที่สุดในบรรดาอาหารต่าง ๆ รวมทั้งมีวิตามินซี อี และเค เป็นจำนวนมาก น้ำต้นข้าวสาลีมีโปรตีนอยู่ 25 % ซึ่งเป็นเปอร์เซ็นต์ที่สูงมากกว่าเมื่อเทียบกับเนื้อปลา ไข่ ผลิตภัณฑ์นม หรือถั่วต่าง ๆ มากไปกว่านี้ยังมีสารต้าน เชื้อรา สารต้านพิษจากเชื้อราที่เรียกว่า laetrile อีกด้วย

ข้าวสาลี เป็นธัญพืชอย่างดีที่มีการบริโภคกันอย่างแพร่หลายทั่วโลก สำหรับผู้ป่วยโรคเบาหวานและโรคกระเพาะ สำหรับผู้ป่วยระหว่างพักฟื้น ในทางยาใช้เมล็ดแก่ในขนาด 15-30 g. ต้มกินน้ำเป็นยาบำรุงหัวใจ ช่วยให้นอนหลับ และลดความดันโลหิตสูง

แหล่งผลิตข้าวสาลีรายใหญ่ในประเทศไทย ได้แก่ อำเภอปากช่อง จังหวัดนครราชสีมา อำเภอฝาง จังหวัดเชียงใหม่ และอำเภอบ่อเกลือ จังหวัดน่าน

## โภชนาการ
แม้ว่าข้าวสาลีจะมีคุณค่าทางโภชนาการสูง แต่ข้าวสาลีก็มีโปรตีนกลูเต็นที่ผู้ป่วยโรคผิดปกติเกี่ยวกับช่องท้อง (Coeliac disease) ไม่สามารถรับโปรตีนชนิดนี้ได้เช่นกัน ซึ่งโปรตีนชนิดนี้สามารถพบได้ใน ข้าวสาลี ข้าวไรย์ ข้าวบาร์เลย์ ข้าวโอ๊ตและข้าวทริทิเคลี

## ผลผลิตและการบริโภค
ในปี 2011 การบริโภคข้าวสาลีเฉลี่ย 65 กิโลกรัมต่อคน และพบว่าประเทศอาเซอร์ไบจานมีการบริโภคข้าวสาลีเฉลี่ย 210 กิโลกรัมต่อคน ในปี 1997 มีการข้าวสาลีเฉลี่ยสูงถึง 110 กิโลกรัมต่อคน และประเทศเดนมาร์กบริโภคสูงถึง 623 กิโลกรัมต่อคน แต่ร้อยละ 80 เป็นอาหารสัตว์ ข้าวสาลีเป็นอาหารหลักหลักในแอฟริกาเหนือและตะวันออกกลางและได้รับความนิยมในเอเชีย การผลิตข้าวสาลีเป็นที่แพร่หลายมากขึ้นทั่วโลก โดยประเทศจีนสามารถผลิตข้าวสาลีได้เกือบจะเป็นหนึ่งในหกของโลก
thumb|450px|A map of worldwide wheat production.

## อ้างอิง

## แหล่งข้อมูลอื่น

หมวดหมู่:ธัญพืช
หมวดหมู่:หญ้า
หมวดหมู่:อาหารหลัก
อัตราส่วนทอง

right|thumb|180px| '''สัดส่วนทองคำ (golden section)''' คือส่วนของเส้นที่ถูกแบ่งตรงตำแหน่งที่ก่อให้เกิด "อัตราส่วนทอง (golden ratio)": อัตราส่วนของความยาวรวม <font color="green">'''''a + b'''''</font> ต่อความยาวส่วนที่ยาว <font color="blue">'''''a'''''</font> มีค่าเท่ากับความยาวส่วนที่ยาว <font color="blue">'''''a'''''</font> ต่อความยาวของส่วนที่สั้น <font color="red">'''''b'''''</font> 

**อัตราส่วนทองคำ** () ในทางคณิตศาสตร์และศิลปะนั้น เลขสองจำนวน (สมมุติให้เป็น a, b และ a>b) จะเป็น "อัตราส่วนทอง" ถ้าอัตราส่วนระหว่างจำนวนมาก (a) ต่อผลรวม (a + b) มีค่าเท่ากับอัตราส่วนระหว่างจำนวนน้อย (b) ต่อจำนวนมาก (a) 

"อัตราส่วนทองคำ" เป็นค่าคงที่ทางคณิตศาสตร์ที่เป็นจำนวนอตรรกยะ มีค่าประมาณ 1.6180339887 ชื่ออื่นที่เป็นที่รู้จักของ "อัตราส่วนทองคำ" ในภาษาอังกฤษได้แก่ **golden section** () และ **golden mean**, **extreme and mean ratio**, **medial section**, **divine proportion**, **divine section** (), **golden proportion**, **golden cut**, **golden number**, และ **mean of Phidias** อัตราส่วนทองคำมักจะแทนด้วยตัวอักษรกรีก "ฟาย" (φ)

: \frac{a+b}{a} = \frac{a}{b} = \varphi\,

:\varphi = \frac{1 + \sqrt{5}}{2}\approx 1.618\,033\,988\, 
โดยค่านี้จะเป็นอัตราส่วนระหว่างค่าของลำดับฟีโบนัชชี 2 ค่า เช่น 610:987 => 1 : 1.618 

[right|thumb|การสร้าง[สี่เหลี่ยมทองคำ: 
1. สร้างรูปสี่เหลี่ยมจัตุรัส (สีเหลี่ยมสีแดง) 
2. ลากเส้นจากจุดกึ่งกลางของด้านหนึ่งไปยังมุมมุมหนึ่ง 
3. ใช้เส้นดังกล่าวเป็นเส้นรัศมีเพื่อสร้างเส้นโค้งและกำหนดเป็นด้านยาวของสี่เหลี่ยมมุมฉาก]]

## อัตราส่วนทองคำในวิธีการเขียนต่าง ๆ
เลขฐานสอง     : 1.1001111000110111011...

เลขฐานสิบ       : 1.6180339887498948482...

เลขฐานสิบหก   : 1.9E3779B97F4A7C15F39...

รากไม่รู้จบ       : \sqrt{1+\sqrt{1+\sqrt{1+\sqrt{1+...}}}}

เศษส่วนไม่รู้จบ : 1 + \frac{1}{1 + \frac{1}{1 + \frac{1}{1 + \frac{1}{\ddots}}}}

การเขียนในรูปแบบพีชคณิต : \frac{1 + \sqrt{5}}{2}

## อ้างอิง

## ดูเพิ่ม
* จำนวนฟีโบนัชชี

## แหล่งข้อมูลอื่น
* ฟี (Phi) อัตราส่วนทองคำ (Golden ratio)  จาก วิชาการ.คอม โดย ดร.ณัฐพันธุ์ ศุภกา
* goldennumber

หมวดหมู่:ค่าคงตัวทางคณิตศาสตร์
หมวดหมู่:เรขาคณิตบนระนาบยุคลิด
หมวดหมู่:จำนวนอตรรกยะ
หมวดหมู่:อัตราส่วน
นวณัฐ โอศิริ

**รองศาสตราจารย์ ดร.นวณัฐ โอศิริ** (เกิด 21 เมษายน พ.ศ. 2512 — ) ภูมิสถาปนิกชาวไทย รองคณบดีฝ่ายวิชาการ คณะสถาปัตยกรรมศาสตร์ จุฬาลงกรณ์มหาวิทยาลัย อาจารย์ประจำภาควิชาภูมิสถาปัตยกรรม คณะสถาปัตยกรรมศาสตร์ จุฬาลงกรณ์มหาวิทยาลัย ดร. นวณัฐได้ทุนจากมหาวิทยาลัยไปศึกษาต่อและจบปริญญาเอกจาก วิทยาลัยบูรพคดีศึกษาและการศึกษาแอฟริกา มหาวิทยาลัยลอนดอน มหาวิทยาลัยลอนดอน เมื่อ พ.ศ. 2544 และจบปริญญาโทในสาขาภูมิสถาปัตยกรรม จากบัณฑิตวิทยาลัยการออกแบบ มหาวิทยาลัยฮาร์วาร์ด เมื่อ พ.ศ. 2538 และปริญญาตรีทางด้านเดียวกัน จากจุฬาลงกรณ์มหาวิทยาลัย

## ผลงาน
ดร. นวณัฐเคยได้รับรางวัลงานวิจัยดีเด่น จากจุฬาลงกรณ์มหาวิทยาลัย มีความสนใจทางด้านภูมิทัศน์วัฒนธรรม ภูมิปัญญาท้องถิ่น และงานภูมิสถาปัตยกรรมพื้นถิ่น มีผลงานหนังสือเรื่อง "ศิลปะในงานออกแบบภูมิสถาปัตยกรรม ค.ศ.1920-ปัจจจุบัน" ISBN 978-974-032-260-3  ก่อนหน้าที่ ดร.นวณัฐจะเข้ามาสอนในภาควิชาภูมิสถาปัตยกรรมนั้น ดร.นวณัฐได้ทำงานที่สำนักงานภูมิสถาปนิก L-49

## เครื่องราชอิสริยาภรณ์

## อ้างอิง

หมวดหมู่:รองศาสตราจารย์
หมวดหมู่:ภูมิสถาปนิก
หมวดหมู่:อาจารย์คณะสถาปัตยกรรมศาสตร์
หมวดหมู่:บุคคลจากมหาวิทยาลัยฮาร์วาร์ด
หมวดหมู่:บุคคลจากบัณฑิตวิทยาลัยการออกแบบ มหาวิทยาลัยฮาร์วาร์ด
หมวดหมู่:นิสิตเก่าคณะสถาปัตยกรรมศาสตร์ จุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ศิษย์เก่าจากวิทยาลัยบูรพคดีศึกษาและการศึกษาแอฟริกา มหาวิทยาลัยลอนดอน
แม่น้ำมิสซิสซิปปี

thumb|250px|แม่น้ำมิสซิสซิปปี ภาพถ่ายจากสวนสาธารณะในรัฐมินนิโซตา

**แม่น้ำมิสซิสซิปปี** () อยู่ตอนกลางของสหรัฐอเมริกา เป็นเครือข่ายสาขาแม่น้ำที่ใหญ่ที่สุดในทวีปอเมริกาเหนือ(เครือข่ายแม่น้ำมิสซิสซิปปี-มิสซูรี) มีความยาวทั้งสิ้น 3,334 กม. ระบบแม่น้ำมิสซิสซิปปี-มิสซูรียาวเป็นอันดับที่ 4 ของโลก แม่น้ำมิสซิสซิปปีเริ่มต้นจากในรัฐมินนิโซตา และออกสู่ปากอ่าวเม็กซิโกที่ รัฐลุยเซียนา เป็นแหล่งเพาะปลูกที่สำคัญ โดยเฉพาะ ข้าวโพด ถั่วเหลือง ยาสูบ เป็นจุดที่ฝรั่งเศสเข้ายึดครองในช่วงแรกของการสำรวจทวีปอเมริกาเหนือ

## เมืองที่มีชื่อเสียงที่อยู่ริมแม่น้ำมิสซิสซิปปี

* มินนีแอโพลิส (รัฐมินนิโซตา)
* เซนต์พอล (รัฐมินนิโซตา)
* ลาครอสส์ (รัฐวิสคอนซิน)
* ดูบิวก์ (รัฐไอโอวา)
* ดาเวนพอร์ต (รัฐไอโอวา)
* ร็อกไอแลนด์ (รัฐอิลลินอย)
* โมลีน (รัฐอิลลินอย)
* ฮันนิบอล (รัฐมิสซูรี)
* เซนต์หลุยส์ (รัฐมิสซูรี)
* เมมฟิส (รัฐเทนเนสซี)
* กรีนวิลล์ (รัฐมิสซิสซิปปี)
* วิกส์เบิร์ก (รัฐมิสซิสซิปปี)
* นิวออร์ลีนส์ (รัฐลุยเซียนา)

## อ้างอิง

## ดูเพิ่ม
* ดินดอนสามเหลี่ยมปากแม่น้ำมิสซิสซิปปี

## แหล่งข้อมูลอื่น

* Mississippi River , project of the American Land Conservancy 

หมวดหมู่:ภูมิศาสตร์รัฐมินนิโซตา
หมวดหมู่:แหล่งน้ำในรัฐวิสคอนซิน
หมวดหมู่:ภูมิศาสตร์รัฐไอโอวา
มิสซิสซิปปี
มิสซิสซิปปี
มิสซิสซิปปี
มิสซิสซิปปี
มิสซิสซิปปี
เกรตเลกส์

**เกรตเลกส์** () เป็นชื่อเรียกทะเลสาบทั้ง 5 ได้แก่ สุพีเรีย มิชิแกน ฮูรอน อิรี และออนแทรีโอ เป็นกลุ่มของทะเลสาบน้ำจืดที่มีขนาดใหญ่ที่สุดในโลก บางครั้งชาวอเมริกันให้ฉายาว่าเป็น "ชายหาดที่สาม" เนื่องจากอาณาบริเวณที่กว้างขวาง ลักษณะระบบนิเวศ ชายหาดและพื้นที่ชุ่มน้ำขนาดใหญ่ ทำให้ได้รับการขนานนามว่าเป็น "ทะเลในแผ่นดิน" เพราะปริมาณน้ำจืดในทะเลสาบทั้ง 5 คิดเป็น 20 % ของปริมาณน้ำจืดที่มีอยู่บนโลก

ในทางภูมิศาสตร์เส้นแบ่งประเทศของสหรัฐและแคนาดาลากผ่านกลุ่มทะเลสาบเหล่านี้ มีเพียงทะเลสาบเดียวที่อยู่ในสหรัฐคือทะเลสาบมิชิแกน บริเวณนี้เป็นแหล่งแร่เหล็กที่สำคัญของสหรัฐ โดยเฉพาะทะเลสาบซุพีเรีย

## ภูมิศาสตร์
บริเวณเกรตเลกส์มิได้มีเฉพาะทะเลสาบใหญ่ทั้ง 5 เท่านั้น แต่ยังมีทะเลสาบและแม่น้ำอีกจำนวนมาก อีกทั้งยังมีเกาะอีกกว่า 35,000 เกาะ

### เกรตเลกส์

### ทะเลสาบมิชิแกน - ฮูรอน

ทะเลสาบมิชิแกนและทะเลสาบฮูรอนมีผืนน้ำติดใหลถึงกันทำให้ทะเลสาบทั้งสองนี้บางครั้งเรียกว่า ทะเลสาบมิชิแกน - ฮูรอน ความสูงผิวน้ำของทั้งสองทะเลสาบนี้อยู่ในระดับใกล้เคียงกัน คือ 176 เมตร และไม่ได้เชื่อมต่อกันด้วยแม่น้ำ แต่เชื่อมต่อกันด้วยช่องแคบแมคคิแนค

### แม่น้ำ
* แม่น้ำเซนต์แมรี เชื่อมระหว่างทะเลสาบสุพีเรียกับทะเลสาบฮูรอน
* แม่น้ำเซนต์แคลร์ เชื่อมระหว่างทะเลสาบฮูรอนกับทะเลสาบเซนต์แคลร์
* แม่น้ำดีทรอยต์ เชื่อมระหว่างทะเลสาบเซนต์แคลร์กับทะเลสาบอิรี
* แม่น้ำไนแอการา รวมทั้งน้ำตกไนแอการา เชื่อมระหว่างทะเลสาบอิรีกับทะเลสาบออนแทรีโอ
* แม่น้ำเซนต์ลอว์เรนซ์ เชื่อมระหว่างทะเลสาบออนแทรีโอกับอ่าวเซนต์ลอว์เรนซ์และมหาสมุทรแอตแลนติก

## อ้างอิง

## แหล่งข้อมูลอื่น

* 
* 
* Great Lakes website of the Canadian Department of the Environment
* Great Lakes website of the United States Environmental Protection Agency
* Binational website of USEPA and Environment Canada for Great Lakes Water Quality 
* Great Lakes Environmental Research Laboratory website (an arm of the American National Oceanic and Atmospheric Administration)
* Great Lakes Information Network, sponsored by the Great Lakes Commission, an official American interstate compact agency.
* Great Lakes Echo, a publication covering Great Lakes environmental issues
* ''Maritime History of the Great Lakes'', digital library covering Great Lakes history.

### ข้อมูลอัพเดตแบบไดนามิก
* Surface temperatures 
* Water levels
* Currents 
* Ship locations
* Water levels since 1918

หมวดหมู่:เกรตเลกส์
หมวดหมู่:ทะเลสาบในสหรัฐ
หมวดหมู่:ภาคตะวันออกของแคนาดา
อังสนา บุณโยภาส

ผู้ช่วยศาสตราจารย์ **อังสนา บุณโยภาส** (เกิด 9 พฤศจิกายน พ.ศ. 2500) อดีตหัวหน้าภาควิชาภูมิสถาปัตยกรรม คณะสถาปัตยกรรมศาสตร์ จุฬาลงกรณ์มหาวิทยาลัย มีความเชี่ยวชาญพิเศษทางด้านการวางแผนการท่องเที่ยว และสารสนเทศภูมิศาสตร์ (GIS) เพื่อการวางแผนออกแบบสิ่งแวดล้อม และมีผลงานวิชาการที่โดดเด่นในเรื่องที่เกี่ยวข้องกับการพัฒนาฟื้นฟูพื้นที่ดินบราวน์ฟิลด์หรือที่ดินที่เคยพัฒนามาก่อนแล้วเสื่อมโทรมถูกทิ้งร้าง (Brownfield)

ดร.อังสนา จบปริญญาเอก สาขาการออกแบบสิ่งแวดล้อม (Environmental Design) จากมหาวิทยาลัยเท็กซัส เอแอนด์เอ็ม สหรัฐอเมริกา โดยดุษฎีนิพนธ์มีหัวข้อเกี่ยวกับ การประเมินศักยภาพเพื่อการท่องเที่ยวของเกาะสมุย

## เครื่องราชอิสริยาภรณ์

## อ้างอิง

หมวดหมู่:ผู้ช่วยศาสตราจารย์
หมวดหมู่:ภูมิสถาปนิก
หมวดหมู่:อาจารย์คณะสถาปัตยกรรมศาสตร์
หมวดหมู่:บุคคลจากคณะสถาปัตยกรรมศาสตร์ จุฬาลงกรณ์มหาวิทยาลัย
ทะเลสาบติติกากา

thumb

**ทะเลสาบติติกากา ** () เป็นทะเลสาบน้ำจืดที่ใหญ่ที่สุดในทวีปอเมริกาใต้ ตั้งอยู่บนเทือกเขาแอนดีส บริเวณชายแดนของประเทศเปรูและประเทศโบลิเวีย ด้วยระดับความสูงเฉลี่ย 3,810 เมตรเหนือระดับน้ำทะเล ทำให้ทะเลสาบติติกากาเป็นทะเลสาบที่สามารถเดินเรือทางพาณิชย์ที่สูงที่สุดในโลก

## ที่ตั้งและขนาด
thumb|right|200px|แผนที่ทะเลสาบติติกากา
ทะเลสาบติติกากาตั้งอยู่ในแคว้นปูโนทางตะวันออกเฉียงใต้ของประเทศเปรูและในแคว้นลาปาซทางตะวันตกของประเทศโบลิเวีย ครอบคลุมพื้นที่ 8,372 ตารางกิโลเมตร ประกอบด้วยทะเลสาบย่อย 2 แห่งซึ่งเชื่อมต่อด้วยช่องแคบติกินาซึ่งมีระยะห่างประมาณ 800 เมตร ชูกุยโต (หรือทะเลสาบใหญ่) มีความลึกสูงสุดประมาณ 284 เมตร และความลึกเฉลี่ยประมาณ 107 เมตร ส่วนทะเลสาบวิญไญมาร์กา (หรือทะเลสาบเล็ก) มีความลึกสูงสุดประมาณ 40 เมตร และความลึกเฉลี่ยประมาณ 9 เมตร

## เกาะ
thumb|เกาะอูโรส ซึ่งเป็นเกาะที่สร้างจากต้นโตโตรา
ภายในทะเลสาบติติกากานอกจากจะมีเกาะน้อยใหญ่รวม 41 เกาะ เช่น เกาะอามันตานี เกาะตากิเล เกาะแห่งพระอาทิตย์ (Isla del Sol) เกาะซูริกิ แล้วยังมีเกาะอูโรส ซึ่งเป็นเกาะที่มนุษย์สร้างขึ้นอีกด้วย
### เกาะแห่งพระอาทิตย์ (Isla del Sol)
เป็นเกาะที่ใหญ่ที่สุดเกาะหนึ่งในทะเลสาบ อยู่ในเขตประเทศโบลิเวีย ในบางตำนานกล่าวว่าเกาะนี้เป็นที่อาศัยของพระอาทิตย์
### เกาะอูโรส
เกาะอูโรสเป็นเกาะที่ชาวอูโรสสร้างขึ้นจากการใช้ต้นโตโตราที่มีอยู่ทั่วไปในทะเลสาบติติกากา เกาะถูกยึดไว้ด้วยเชือกผูกไม้ที่ปักอยู่กับพื้นของทะเลสาบ ชาวอูโรสต้องซ่อมแซมเกาะโดยการเพิ่มต้นโตโตราจากด้านบนอยู่เรื่อย ๆ เพราะส่วนที่อยู่ใต้น้ำจะค่อย ๆ เน่าตามกาลเวลา

## อ้างอิง

ติติกากา
หมวดหมู่:ประเทศโบลิเวีย
หมวดหมู่:ประเทศเปรู
หมวดหมู่:เทือกเขาแอนดีส
จามรี อาระยานิมิตสกุล

**ศาสตราจารย์ กิตติคุณ จามรี อาระยานิมิตสกุล** (สกุลเดิม จุลกะรัตน์ ; 1 มีนาคม พ.ศ. 2498 — ) เป็นภูมิสถาปนิกชาวไทย ปัจจุบันเป็นอาจารย์ประจำภาควิชาภูมิสถาปัตยกรรม คณะสถาปัตยกรรมศาสตร์ จุฬาลงกรณ์มหาวิทยาลัย เคยดำรงตำแหน่งรองคณบดี ฝ่ายบริการวิชาการของคณะกรรมการสภาสถาปนิก ชุดที่ 4 (พ.ศ. 2553-2556) ในสาขาภูมิสถาปัตยกรรม จามรี มีผลงานวิจัยและงานแต่งหนังสือเกี่ยวข้องกับภาควิชาภูมิสถาปัตยกรรมหลายเล่ม เช่นเดียวกันกับผลงานการออกแบบวางผัง และคู่มือการพัฒนาภูมิทัศน์ให้แก่หน่วยงานราชการหลายแห่ง เช่น อุทยานแห่งชาติ ภูมิทัศน์ทางหลวง ทางหลวงชนบท และเมืองเพื่อการท่องเที่ยวต่าง ๆ ในอดีตเคยดำรงตำแหน่งนายกสมาคมภูมิสถาปนิกประเทศไทย มีผลงานจัดการประชุมนานาชาติทางภูมิสถาปัตยกรรมในประเทศไทย ซึ่งประสบผลสำเร็จเป็นอย่างมาก

จามรีจบการศึกษาระดับปริญญาตรีในสาขาสถาปัตยกรรม คณะสถาปัตยกรรมศาสตร์ จุฬาลงกรณ์มหาวิทยาลัย จากนั้นได้ไปศึกษาต่อระดับปริญญาโท สาขาภูมิสถาปัตยกรรม จากมหาวิทยาลัยมิชิแกน สหรัฐอเมริกา ได้รับโปรดเกล้าให้ดำรงตำแหน่ง ศาสตราจารย์ในสาขาวิชาภูมิสถาปัตยกรรม สังกัดคณะสถาปัตยกรรมศาสตร์ จุฬาลงกรณ์มหาวิทยาลัย ตั้งแต่วันที่ 28 กันยายน 2558

## ผลงาน
* CV ผลงาน รศ. จามรี
* หนังสือ "พืชพันธุ์ในงานภูมิสถาปัตยกรรม" ISBN : 978-616-551-922-9 

## เครื่องราชอิสริยาภรณ์

## อ้างอิง

หมวดหมู่:ศาสตราจารย์
หมวดหมู่:ภูมิสถาปนิก
หมวดหมู่:อาจารย์คณะสถาปัตยกรรมศาสตร์
หมวดหมู่:บุคคลจากโรงเรียนมาแตร์เดอีวิทยาลัย
หมวดหมู่:บุคคลจากคณะสถาปัตยกรรมศาสตร์ จุฬาลงกรณ์มหาวิทยาลัย
หมวดหมู่:บุคคลจากมหาวิทยาลัยมิชิแกน
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
นิลุบล คล่องเวสสะ

รองศาสตราจารย์ **นิลุบล คล่องเวสสะ** (28 พฤศจิกายน 2498 — ) อาจารย์ผู้ทรงคุณวุฒิประจำภาควิชาภูมิสถาปัตยกรรม คณะสถาปัตยกรรมศาสตร์  จุฬาลงกรณ์มหาวิทยาลัย อดีตดำรงตำแหน่งหัวหน้าภาควิชาภูมิสถาปัตยกรรม และเคยดำรงตำแหน่งรองคณบดี ฝ่ายวางแผนของคณะสถาปัตยกรรมศาสตร์  จบการศึกษาปริญญาโทจากมหาวิทยาลัยไอโอวาสเตต และปริญญาตรี สาขาสถาปัตยกรรม จากคณะสถาปัตยกรรมศาสตร์ จุฬาลงกรณ์มหาวิทยาลัย 

## ผลงาน
รศ.นิลุบลมีผลงานการวิจัยและให้คำปรึกษาแก่หน่วยงานราชการ ในด้านการออกแบบภูมิสถาปัตยกรรมเมือง สวนสาธารณะ พื้นที่นันทนาการ พฤติกรรมมนุษย์ในที่สาธารณะ

## เครื่องราชอิสริยาภรณ์

## อ้างอิง

หมวดหมู่:รองศาสตราจารย์
หมวดหมู่:ภูมิสถาปนิก
หมวดหมู่:สถาปนิกชาวไทย
หมวดหมู่:อาจารย์คณะสถาปัตยกรรมศาสตร์
หมวดหมู่:นิสิตเก่าคณะสถาปัตยกรรมศาสตร์ จุฬาลงกรณ์มหาวิทยาลัย
หมวดหมู่:บุคคลจากมหาวิทยาลัยไอโอวาสเตต
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
กนก เหวียนระวี

**กนก เหวียนระวี** (เกิด 20 มกราคม พ.ศ. 2490) เป็นอาจารย์และนักธุรกิจเจ้าของกิจการบ้านจัดสรรและสนามกอล์ฟกรุงกวี เป็นอาจารย์รุ่นบุกเบิกของภาควิชาภูมิสถาปัตยกรรม คณะสถาปัตยกรรมศาสตร์ จุฬาลงกรณ์มหาวิทยาลัย อาจารย์พิเศษในมหาวิทยาลัยหลายแห่ง มีความเชี่ยวชาญทางด้านพืชสวน สำเร็จปริญญาตรีและโทในสาขาพืชสวน จากมหาวิทยาลัยมิสซุรี สหรัฐอเมริกา อาจารย์กนกเป็นผู้ที่ส่งเสริมการออกแบบภูมิทัศน์โดยอิงกับธรรมชาติ เช่น การใช้ระบบนิเวศดูแลเรื่องแมลง แทนการใช้ยาฆ่าแมลง โดยมักยกกรณีตัวอย่างจากกิจการสนามกอล์ฟของอาจารย์เอง

## เครื่องราชอิสริยาภรณ์

## อ้างอิง

หมวดหมู่:ภูมิสถาปนิก
หมวดหมู่:อาจารย์คณะสถาปัตยกรรมศาสตร์
หมวดหมู่:บุคคลจากคณะสถาปัตยกรรมศาสตร์ จุฬาลงกรณ์มหาวิทยาลัย
พรพรรณ ฟูตระกูล

ผู้ช่วยศาสตราจารย์ **พรพรรณ ฟูตระกูล** (เกิด 27 กรกฎาคม พ.ศ. 2492) อาจารย์ประจำภาควิชาภูมิสถาปัตยกรรม คณะสถาปัตยกรรมศาสตร์ จุฬาลงกรณ์มหาวิทยาลัย มีผลงานวิจัยที่เน้นเรื่องท้องถิ่น เช่น ประวัติศาสตร์ภูมิสถาปัตยกรรมพื้นถิ่นของไทยที่สัมพันธ์กับชื่อเรียกสถานที่นั้น ๆ นับว่าเป็นนักวิชาการทางด้านประวัติศาสตร์ศิลป์ทางด้านภูมิสถาปัตยกรรม ที่สำคัญยิ่งคนหนึ่ง 

พรพรรณ จบปริญญาตรี เกียรตินิยม จากคณะสถาปัตยกรรมศาสตร์ จุฬาลงกรณ์มหาวิทยาลัย ปริญญาโท เกียรตินิยม สาขาภูมิสถาปัตยกรรม จากบัณฑิตวิทยาลัยการออกแบบ มหาวิทยาลัยฮาร์วาร์ด และปริญญาเอก ด้านประวัติศาสตร์ศิลป์ จากมหาวิทยาลัยคอร์แนล

พรพรรณ เป็นอาจารย์ที่เป็นที่รักของศิษย์ และทุ่มเทกับการเรียนการสอน จนได้รับรางวัลอาจารย์ดีเด่นของจุฬาลงกรณ์มหาวิทยาลัย 

## เครื่องราชอิสริยาภรณ์

## อ้างอิง

หมวดหมู่:ผู้ช่วยศาสตราจารย์
หมวดหมู่:ภูมิสถาปนิก
หมวดหมู่:อาจารย์คณะสถาปัตยกรรมศาสตร์
หมวดหมู่:นิสิตเก่าคณะสถาปัตยกรรมศาสตร์ จุฬาลงกรณ์มหาวิทยาลัย
หมวดหมู่:บุคคลจากบัณฑิตวิทยาลัยการออกแบบ มหาวิทยาลัยฮาร์วาร์ด
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ท.ม.
ภาวดี ธนวิสุทธิ์

**รองศาตราจารย์ภาวดี อังศุสิงห์ (ธนวิสุทธิ์)**  เป็นภูมิสถาปนิกชาวไทย ปัจจุบันเป็นอาจารย์และดำรงตำแหน่งหัวหน้าภาควิชาภูมิสถาปัตยกรรม คณะสถาปัตยกรรมศาสตร์ จุฬาลงกรณ์มหาวิทยาลัย จบการศึกษาระดับปริญญาตรีจากภาควิชาภูมิสถาปัตยกรรม คณะสถาปัตยกรรมศาสตร์ จุฬาลงกรณ์มหาวิทยาลัย และระดับปริญญาโท สาขาภูมิสถาปัตยกรรม จากมหาวิทยาลัยวอชิงตัน เมืองซีแอทเทิล สหรัฐอเมริกา 

## ผลงาน
* หนังสือ การออกแบบสวนที่พักอาศัย สำหรับผู้สูงอายุสมองเสื่อม 

## เครื่องราชอิสริยาภรณ์

## อ้างอิง

หมวดหมู่:ภูมิสถาปนิก
หมวดหมู่:รองศาสตราจารย์
หมวดหมู่:อาจารย์คณะสถาปัตยกรรมศาสตร์
หมวดหมู่:บุคคลจากคณะสถาปัตยกรรมศาสตร์ จุฬาลงกรณ์มหาวิทยาลัย
หมวดหมู่:บุคคลจากโรงเรียนเซนต์โยเซฟคอนเวนต์
ปวยร์โตรีโก

**ปวยร์โตรีโก** (, ) หรือชื่อทางการคือ **เครือรัฐปวยร์โตรีโก** () เป็นเครือรัฐของสหรัฐอเมริกา ตั้งอยู่ในภูมิภาคทะเลแคริบเบียน ทางทิศตะวันออกของสาธารณรัฐโดมินิกัน ปวยร์โตรีโกเป็นดินแดนที่เล็กที่สุดของเกรตเตอร์แอนทิลลีส มีพื้นที่รวมเกาะปวยร์โตรีโก เกาะเล็ก ๆ จำนวนหนึ่ง รวมทั้งกลุ่มเกาะ ได้แก่ โมนา เบียเกซ และกูเลบรา การเดินทางเข้าปวยร์โตรีโกนั้นต้องใช้วีซาของสหรัฐอเมริกา เพราะปวยร์โตรีโกถือเป็นดินแดน (territory) ของสหรัฐอเมริกา แม้จะไม่ถือว่าเป็นรัฐ (state) ก็ตาม

## ประวัติศาสตร์
### ยุคก่อนโคลัมบัส

### การเข้ามาของชาวสเปน

ในปี 1509 สเปนเข้ามายึดครองเกาะปวยร์โตรีโก จนกระทั่งถึงปี 1898 จึงถูกยกให้สหรัฐอเมริกาหลังจากสเปนแพ้สงครามสเปน-สหรัฐอเมริกา

### ภายใต้การปกครองของสหรัฐอเมริกา

## การแบ่งเขตการปกครอง
thumb|left|250px|เทศบาลของปวยร์โตรีโก

ปวยร์โตรีโกไม่มีหน่วยการปกครองลำดับแรกที่กำหนดโดยรัฐบาลสหรัฐฯ  แต่มี **เทศบาล** () 78 แห่งเป็นหน่วยการปกครองลำดับรอง (เกาะโมนาไม่มีฐานะเป็นเทศบาล แต่เป็นส่วนหนึ่งของเทศบาลมายาเกวซ) เทศบาลของปวยร์โตรีโกแบ่งย่อยออกเป็น **เขต** () และ **แขวง** () แต่ละแห่งมีนายกเทศมนตรีและสภาเทศบาลซึ่งมีการเลือกตั้งใหม่ทุก ๆ 4 ปี

เทศบาลแห่งแรก (เดิมเรียกว่า "เมือง") ของปวยร์โตรีโกคือเทศบาลซานฮวน จัดตั้งขึ้นในปี 1521 ต่อมาในคริสต์ศตวรรษที่ 16 ก็ได้ตั้งเทศบาลใหม่ขึ้น ได้แก่ โกอาโม (1570) และซันเฮร์มัง (1570) จากนั้นเทศบาลอีก 3 แห่งก็ได้รับการจัดตั้งขึ้นในคริสต์ศตวรรษที่ 17 ได้แก่ อาเรซีโบ (1614) อากวาดา (1692) และปอนเซ (1692) 

การตั้งถิ่นฐานในปวยร์โตรีโกขยายตัวเพิ่มขึ้นในอีก 2 ศตวรรษถัดมา โดยเกิดเทศบาลขึ้นใหม่ 30 แห่งในคริสต์ศตวรรษที่ 18 และอีก 34 แห่งแห่งเกิดขึ้นในคริสต์ศตวรรษที่ 19 มีเทศบาลเพียง 6 แห่งที่เพิ่งจัดตั้งขึ้นในคริสต์ศตวรรษที่ 20 โดยเทศบาลแห่งใหม่ที่สุดคือ โฟลรีดา จัดตั้งขึ้นในปี 1971

## หมายเหตุ

## เชิงอรรถ

## อ้างอิง

* รายละเอียดปวยร์โตรีโก  

## แหล่งข้อมูลอื่น

; รัฐบาล
* รัฐบาลปวยร์โตรีโก  
* 
; รัฐบาลสหรัฐอเมริกา
* Application of the U.S. Constitution in U.S. Insular Areas , November 1997
* Puerto Rico State Guide, from the Library of Congress
; สหประชาชาติ
* U.N. Decolonization Committee's press release on what it deems as the colonial political status of Puerto Rico, June 14, 2007
; การศึกษา

; การท่องเที่ยว
* เว็บไซต์การท่องเที่ยวปวยร์โตรีโกอย่างเป็นทางการ
; อื่นๆ
* BBC Territory profile
* Encyclopaedia Britannica profile
* Datos y Estadisticas de Puerto Rico y sus Municipios (In Spanish) 
* 
* 

หมวดหมู่:พื้นที่เกาะของสหรัฐ
หมวดหมู่:ลาตินอเมริกา
หมวดหมู่:แหล่งมรดกโลกในสหรัฐ
หมวดหมู่:เกาะในทะเลแคริบเบียน
หมวดหมู่:รัฐและดินแดนที่ก่อตั้งในปี พ.ศ. 2441
หมวดหมู่:อดีตอาณานิคมของสเปน
หมวดหมู่:อดีตอาณานิคมในทวีปอเมริกาเหนือ
หมวดหมู่:ปวยร์โตรีโก
สิรินทรา วัณโณ

}}

**ผศ.สิรินทรา วัณโณ** (1 กุมภาพันธ์ พ.ศ. 2521 - ) เป็นภูมิสถาปนิกชาวไทย อาจารย์ประจำภาควิชาภูมิสถาปัตยกรรม คณะสถาปัตยกรรมศาสตร์ จุฬาลงกรณ์มหาวิทยาลัย เลขานุการหลักสูตรวิทยาศาสตรบัณฑิต สาขาวิชาการออกแบบสถาปัตยกรรม (หลักสูตรนานาชาติ) คณะสถาปัตยกรรมศาสตร์ จุฬาลงกรณ์มหาวิทยาลัย 

ศึกษาระดับประถมและมัธยมจากโรงเรียนสาธิตจุฬาลงกรณ์มหาวิทยาลัย สำเร็จการศึกษาระดับปริญญาโท 2 สาขาทั้งสถาปัตยกรรม และภูมิสถาปัตยกรรม โดยอาจารย์ได้จบปริญญาตรีและโทสาขาสถาปัตยกรรม จาก Savannah College of Art and Design (SCAD) สหรัฐอเมริกา 2544 และจบปริญญาโทในสาขาภูมิสถาปัตยกรรม จากมหาวิทยาลัยเพนซิลเวเนีย สหรัฐอเมริกา 2547 การที่อาจารย์เป็นบุตรสาวของอุปนายกสมาคมไม้ประดับแห่งประเทศไทย อาจารย์สุรัตน์ วัณโณ ทำให้อาจารย์สนใจเรื่องต้นไม้มาแต่เล็ก

## เครื่องราชอิสริยาภรณ์

## อ้างอิง

หมวดหมู่:ภูมิสถาปนิก
หมวดหมู่:อาจารย์คณะสถาปัตยกรรมศาสตร์
หมวดหมู่:ศิษย์เก่าจากมหาวิทยาลัยเพนซิลเวเนีย
หมวดหมู่:บุคคลจากคณะสถาปัตยกรรมศาสตร์ จุฬาลงกรณ์มหาวิทยาลัย
พงศ์ศักดิ์ วัฒนสินธุ์

รองศาสตราจารย์ **พงศ์ศักดิ์ วัฒนสินธุ์** (เกิด 3 กันยายน พ.ศ. 2497) เป็นภูมิสถาปนิกชาวไทย อาจารย์ประจำภาควิชาภูมิสถาปัตยกรรม คณะสถาปัตยกรรมศาสตร์ จุฬาลงกรณ์มหาวิทยาลัย เคยดำรงตำแหน่งคณบดีคณะสถาปัตยกรรมศาสตร์ จุฬาลงกรณ์มหาวิทยาลัย อดีตผู้อำนวยการ สถาบันวิจัยสภาวะแวดล้อม จุฬาลงกรณ์มหาวิทยาลัย(พ.ศ. 2552–2554) อดีตหัวหน้าภาควิชาภูมิสถาปัตยกรรม (พ.ศ. 2540–2545) อดีตนายกสมาคมภูมิสถาปนิกประเทศไทย(พ.ศ. 2542–2544) สภาสถาปนิกอาเซียน (ASEAN Architect Council -AAC) อดีตกรรมการสภาสถาปนิก ตัวแทนสาขาภูมิสถาปัตยกรรม 2 วาระ (พ.ศ. 2547–2550) และ (พ.ศ. 2550–2553)

รองศาสตราจารย์ พงศ์ศักดิ์ จบการศึกษาจากภาควิชาสถาปัตยกรรม คณะสถาปัตยกรรมศาสตร์ จุฬาลงกรณ์มหาวิทยาลัย ด้วยเกียรตินิยม จากนั้นได้ศึกษาระดับปริญญาโทด้านภูมิสถาปัตยกรรมที่มหาวิทยาลัยมิชิแกน ประเทศสหรัฐอเมริกา จากนั้นจึงศึกษาต่อในสาขาเกี่ยวกับการวางแผนชุมชนและภูมิภาค จนจบปริญญาเอก ณ มหาวิทยาลัยบริทิชโคลัมเบีย เมืองแวนคูเวอร์ ประเทศแคนาดา รองศาสตราจารย์ พงศ์ศักดิ์ มีผลงานการวิจัยและวางแผนหลายชิ้น ทั้งในนามของภาควิชาภูมิสถาปัตยกรรม และสถาบันวิจัยสภาวะแวดล้อม
## เครื่องราชอิสริยาภรณ์

## อ้างอิง

## แหล่งข้อมูลอื่น
* http://www.aseanarchitectcouncil.org

หมวดหมู่:สถาปนิกชาวไทย
หมวดหมู่:ภูมิสถาปนิก
หมวดหมู่:ผู้ช่วยศาสตราจารย์
หมวดหมู่:อาจารย์คณะสถาปัตยกรรมศาสตร์
หมวดหมู่:บุคคลจากคณะสถาปัตยกรรมศาสตร์ จุฬาลงกรณ์มหาวิทยาลัย
รายพระนามและชื่อภรรยาในพระบาทสมเด็จพระจุลจอมเกล้าเจ้าอยู่หัว

นี่คือรายพระนามและรายนาม พระมเหสี เจ้าจอมในพระบาทสมเด็จพระจุลจอมเกล้าเจ้าอยู่หัว​

## รายพระนามพระมเหสีและรายนามเจ้าจอมในรัชกาลที่ 5

## หมายเหตุ
* ในช่องพระนามหรือช่องนามจะแสดงพระอิสริยยศสุดท้าย หรือตำแหน่งขั้นสุดท้ายในรัชกาลพระบาทสมเด็จพระจุลจอมเกล้าเจ้าอยู่หัวด้วยตัวหนา ส่วนในวงเล็บหมายถึงพระนามเมื่อแรกประสูติ หรือนามเดิมเมื่อเกิด
* เรียงลำดับพระภรรยาเจ้าและเจ้าจอมมารดาตามตำแหน่ง โดยในตำแหน่งเดียวกันจะเรียงตามลำดับการมีพระประสูติกาลพระราชบุตร
* เจ้าจอมตั้งแต่ท่านที่ 37 คือ เจ้าจอมเขียน ถึงท่านที่ 92 คือเจ้าจอมอ่ำ เรียงลำดับโดยคาดคะเนจากระยะเวลาที่เข้ารับราชการฝ่ายในเป็นเจ้าจอม ส่วนเจ้าจอมตั้งแต่ท่านที่ 93 คือเจ้าจอมกิมเนียวเป็นต้นไป เรียงลำดับก่อนหลังตามอักษรตัวแรกของชื่อ

## ดูเพิ่ม
* รายพระนามและชื่อภรรยาในพระบาทสมเด็จพระพุทธยอดฟ้าจุฬาโลกมหาราช และ พระราชสันตติวงศ์ในพระบาทสมเด็จพระพุทธยอดฟ้าจุฬาโลก
* รายพระนามและชื่อภรรยาในพระบาทสมเด็จพระพุทธเลิศหล้านภาลัย และ พระราชสันตติวงศ์ในพระบาทสมเด็จพระพุทธเลิศหล้านภาลัย
* รายพระนามและชื่อภรรยาในพระบาทสมเด็จพระนั่งเกล้าเจ้าอยู่หัว และ พระราชสันตติวงศ์ในพระบาทสมเด็จพระนั่งเกล้าเจ้าอยู่หัว
* รายพระนามและชื่อภรรยาในพระบาทสมเด็จพระจอมเกล้าเจ้าอยู่หัว และ พระราชสันตติวงศ์ในพระบาทสมเด็จพระจอมเกล้าเจ้าอยู่หัว
* พระราชสันตติวงศ์ในพระบาทสมเด็จพระจุลจอมเกล้าเจ้าอยู่หัว
* ราชสกุล

## อ้างอิง
; เชิงอรรถ

; บรรณานุกรม

* 
* 
* 


หมวดหมู่:รายชื่อสตรีไทย
ฉมาวงศ์ สุริยจันทร์

**ดร.ฉมาวงศ์ สุริยจันทร์** เป็นภูมิสถาปนิกชาวไทยและอาจารย์ประจำภาควิชาภูมิสถาปัตยกรรม คณะสถาปัตยกรรมศาสตร์ จุฬาลงกรณ์มหาวิทยาลัย 

ฉมาวงศ์ สำเร็จการศึกษาระดับปริญญาตรีสาขาภูมิสถาปัตยกรรม จุฬาลงกรณ์มหาวิทยาลัย และศึกษาต่อจนจบปริญญาโทสาขาภูมิสถาปัตยกรรม มหาวิทยาลัยเพนซิลเวเนีย และปริญญาโทอีกใบในสาขาภูมิสถาปัตยกรรมและออกแบบชุมชนเมือง จากมหาวิทยาลัยวอชิงตัน เมืองซีแอทเทิล สหรัฐอเมริกา หลังจากนั้นได้รับทุนจากรัฐบาลไทย ศึกษาต่อจนจบในระดับปริญญาเอก ที่สถาบันเทคโนโลยีแห่งเอเชีย หัวข้อเกี่ยวกับการบริหารระบบจัดการน้ำเสีย 

## ผลงาน
*พ.ศ. 2552 - งานออกแบบภูมิทัศน์ถนนเชื่อมสัมพันธ์ หนึ่งในองค์ประกอบชุมชนเมืองหนองจอก
*พ.ศ. 2548 - งานออกแบบสวนพฤกษศาสตร์ สถาบันเทคโนโลยีแห่งเอเชีย
*พ.ศ. 2539 - ผังแม่บทโครงการสนามกีฬาเฉลิมพระเกียรติ เมนสเตเดียม การกีฬาแห่งประเทศไทย หัวหมาก กรุงเทพมหานคร
*พ.ศ. 2538 - ผังแม่บท มหาวิทยาลัยมหิดล ศาลายา
*พ.ศ. 2538 - ผังแม่บทศูนย์ราชการ จังหวัดอำนาจเจริญ
*พ.ศ. 2530 - งานออกแบบภูมิทัศน์ มหาวิทยาลัยแม่ฟ้าหลวง จังหวัดเชียงราย

## เครื่องราชอิสริยาภรณ์

## อ้างอิง

หมวดหมู่:ภูมิสถาปนิก
หมวดหมู่:อาจารย์คณะสถาปัตยกรรมศาสตร์
หมวดหมู่:บุคคลจากโรงเรียนสาธิตมหาวิทยาลัยศรีนครินทรวิโรฒ ปทุมวัน
หมวดหมู่:นิสิตเก่าคณะสถาปัตยกรรมศาสตร์ จุฬาลงกรณ์มหาวิทยาลัย
หมวดหมู่:ศิษย์เก่าจากมหาวิทยาลัยเพนซิลเวเนีย
หมวดหมู่:ศิษย์เก่าจากมหาวิทยาลัยวอชิงตัน
หมวดหมู่:บุคคลจากสถาบันเทคโนโลยีแห่งเอเชีย